|  |  |
| --- | --- |
| ב"ה | תיק 1429364/2 |

בבית הדין הרבני האזורי פתח תקווה

לפני כבוד הדיינים:

הרב דוד גרוזמן

|  |  |  |  |  |
| --- | --- | --- | --- | --- |
| התובע: |  | ת"ז |  | (ע"י ב"כ עו"ד \_\_\_\_\_\_\_\_\_) |
| נגד |  |  |  |  |
| הנתבעת: |  | ת"ז |  |  |

הנדון: גירושין

פרוטוקול

מיום כ"ד באלול התשפ"ג (10/09/2023)

התובע וב"כ הופיעו, ב"כ הנתבעת לא הופיע

ביה''ד: היכן מרשתך

ב"כ האישה: היא שלחה לי הבוקר אישור רפואי שהיא אינה מרגישה טוב, יש לה חום גבוה ורעידות

ביה''ד: האם זה אישור התקף לרשויות משפטיות?

ב"כ הנתבעת: לא בתוקף לרשויות משפטיות

אני רק אעדכן כי היא מבקשת שלום בית

ביה''ד: הבעל, תספר לנו מה הפרטים, אנו בהרכב חסר כי האישה לא כאן בלאו הכי

הבעל: נשיאנו בשנת 2021 ויש לנו חמישה ילדים, בגילאי 20, 19, 17, 13 11

היא תבעה מזונות בבימ''ש ומקבלת 7 לחדש, ואני רואה אותם פעמיים בשבוע, ובסופ''ש איני רואה אותם, כי היא לא הסכימה, היא הכפישה את שמי

אנו פרודים כבר שנה,

ביה''ד: היא מבקשת שלו''ב, מה אתה אומר

הבעל: אני מאסתי בחיים שלי לצידה, היא מסכימה רק למה שהיא רוצה, או מריבה, היא לקחה הלוואות בלי ידיעתי ובלי רשותי, החשבון כבר נסגר, אבל היא עדיין מכניסה לו חיובים

ב"כ הבעל: זה נחמד שאחרי שנה של פירוד מוחלט ישנה טענה של שלו''ב, והיא אפילו לא פתחה תיק כזה, גם את תיק הישוב סכסוך היא פתחה בבימ''ש ותבעה מזונות ומשמורת במיידי מתי שיכלה, כל מה שיש כאן בתביעת שלו''ב זה טקטיקה של משיכת זמן, גם הדחייה של הדיון היום הוא כנראה אותו רעיון של דחיית דיון, היא כבר יודעת מיום חמישי את האישור הזה, ובכל זאת, הגישה זאת רק הבוקר

ביה''ד: תיק רכוש היכן הוא?

ב"כ הבעל: יש תיק פירוק שיתוף, שאנו פתחנו אחרי תביעת המזונות והמשמורת שלה, לאחר שיש חיוב שלו בסך של 7 לחדש כאשר הוא משתכר רק 12 נטו

יש דירת הצדדים של 3 מיליון שח ללא משכנתא זה יימכר וכל אחד יוכל לחיות את חייו

ב"כ האישה: האישה היא אישה כשרה שעשתה את רצון הבעל, ולכן צריך לברר את הדברים ולשמוע מה בדיוק קרה ביניהם, אחרי שהרב חממי נתן הוראות לבעל מה לעשות, מה הוא עשה ומה לא, היה בר מצוה, והיו הוצאות לכן היא לקחה הלוואה, ובלי הסכמתו לסגור את העובר, והוא לקח את זה לחשבון האישי שלו.

ביה''ד: בהסכמתך, אם נשלח את הזוג לייעוץ זוגי, והם יגידו כי אין מה לעשות, אז היא מתגרשת במיידי ללא שום עכבות

ב"כ האישה: אני לא יכול להתחייב דבר כזה בשמה

ביה''ד: אחרי שאנו שומעים את דבריהם על פירוד של שנה, אנו רואים כי יש צוי בימ''ש והוצל"פ ביניהם, אז לא נראה כי יש שלו''ב בכזו צורה.

אם האישה לא מתחייבת לקבל את כל מה שיגידו בייעוץ הזוגי, אז איננו מקבלים את תביעתה לזה, ולכן אנו דורשים ממך דבר ברור, עד ליום רביעי אתה מביא לנו ממנה החלטה ברורה האם היא תקבל את כל מה שיגידו הייעוץ הזוגי של ביה''ד, או לא

אם כן, אז נשלח אתכם לייעוץ הזוגי שביה''ד סומך עליו, אם לא, הדיון הבא יהיה דיון חקירות והוכחות.

הצד השני, יהיה עליו לשלוח לנו את כל מה שאמרה האישה על הבעל בערכאה אחרת, אז יישאר לנו רק חצי שעה של חקירות מכל צד על משנהו.

ביה''ד: אנו ממתינים לתשובת האישה עד יום רביעי

הדיון הסתיים.