**בבית הדין הרבני האזורי תיק מס':**

**ירושלים**

**התובע : \_\_\_\_\_\_\_\_\_ת.ז.\_\_\_\_\_\_\_\_\_\_\_**

ע"י ב"כ עו"ד יעקב שטרית

מרח' תוצרת הארץ 3, ב.ס.ר. סיטי מגדל Y קומה 16, פתח תקווה

טל': 03-9107171 פקס: 153-54-9102171

דוא"ל: [shai4807@gmail.com](mailto:shai4807@gmail.com)

**נ – ג – ד**

**הנתבעת: \_\_\_\_\_\_\_\_ ת.ז. \_\_\_\_\_\_\_\_\_\_\_\_\_**

ע"י ב"כ עוה"ד דן מלכיאלי ו/או עו"ד צחי פנקס

מרח' הנריטה סולד 8 באר שבע

טל': 08-6275599 פקס: 08-6275597

**כתב תביעת גירושין וכרוך לה חלוקת רכוש**

**מהות התביעה**: **תביעת גירושין – וכרוך לה חלוקת רכוש.**

**הצדדים לתביעה:**

1. הצדדים הינם בני זוג יהודים אשר נישאו זל"ז כדמו"י בשנת 2004.
2. מנישואים אלו נולדו לצדדים שלושה **בנים** קטינים בגילאי 13,11 ו-6.

**רועי חיים ת.ז. \_\_\_\_\_\_ ת.ל. \_\_\_\_\_\_\_\_\_ (בן 13)**

**עידו ת.ז. \_\_\_\_\_\_\_\_ ת.ל. \_\_\_\_\_\_\_\_\_(בן 11)**

**יהונתן ת.ז. \_\_\_\_\_\_\_\_ ת.ל. \_\_\_\_\_\_\_\_\_ (בן 6)**

**(להלן: "הקטינים")**

1. חייהם של בני הזוג ידעו עליות ומורדות וכבר לפני חמש שנים הוגשה תביעת גירושין על ידי הנתבעת לביה"ד הרבני בפתח תקווה.
2. בסופו של דבר החליטו הצדדים לחזור לחיים משותפים יחדיו וגרו בשכירות במושב נוף איילון.
3. למרבה הצער סובלת הנתבעת ממחלת ניוון שרירים קשה אשר מונעת ממנה לתפקד והיא מתניידת בעזרת כיסא גלגלים והתובע שימש ומשמש למעשה כאב וכאם עבור הקטינים.
4. התובע היה אחראי על תחזוקת הבית, על חינוכם של הקטינים, כל הקשר עם גורמי החינוך ועוד ועוד.
5. למרבה הצער בעת האחרונה עלו יחסי הצדדים שוב על שרטון והנתבעת החליטה **לעזוב את הבית** שבו גרו הצדדים ולשכור דירה אחרת ביישוב סמוך.
6. התובע שרחמיו נכמרו על שלושת הקטינים שחווים את פירוק התא המשפחתי החליט להישאר בבית שבו גרו הצדדים למרות העלויות הכבדות שבו, תוך שהוא משלם לבדו את שכירות הבית, חשמל, מים וכו'.
7. בעקבות עזיבתה של הנתבעת את הבית, הורע מצבו הכלכלי של התובע פלאים בשים לב כי כעת הוצאות הבית ומזונם של הקטינים מוטל כולו עליו.
8. התובע הגיש בקשה לי"ס ביחידת הסיוע שעל יד בית הדין הרבני והצדדים חתמו על עיכוב תקופת ההליכים עד ליום 02.09.2019. למרבה הצער הצדדים לא הצליחו להגיע להסכמות ללא צורך בהתערבות משפטית ותיק הי"ס נסגר בהתאם להחלטת כב' ביה"ד ביום 17.09.2019.

**א העתק ההחלטה מצ"ב ומסומנת כנספח "א"**

1. יואר, לאור הקשר האמיץ והחזק שיש לתובע עם הקטינים ולאור מצבה הבריאותי הרעוע של הנתבעת סיכמו הצדדים כי הקטינים ישהו בעיקר אצל התובע כאשר שבוע אחד עם שוהים עם התובע חמישה לילות ואצל הנתבעת שני לילות ובשבוע שלאחר מכן הם שוהים אצל התובע שלושה לילות ואצל הנתבעת ארבעה לילות וחוזר חלילה. **הווי אומר התובע נושא בעול גידולם של הקטינים ומתוך ארבעה שבועות שוהים הקטינים שמונה עשר לילות אצל התובע ושנים עשר לילות בלבד אצל הנתבעת.**
2. בעקבות כך ייתכן כי התובע ייאלץ לצמצם משמעותית את משרתו ולעבוד מספר שעות קטן יותר על מנת שיוכל לטפל בקטינים כראוי וכפי שהם זקוקים.
3. יצוין כי הצדדים חיו ברמת חיים סטנדרטית ופשוטה וזאת בהתאם להכנסותיהם הממוצעות.
4. במסגרת תביעת המזונות אשר הוגשה על ידי הנתבעת לבית המשפט לענייני משפחה נקבע כי על התובע לשלם לנתבעת סך של 1,830 ₪ בכל חודש כדמי מזונות עבור הקטינים ובנוסף מחצית מהוצאות החינוך והוצאות חריגות.
5. לאור כך לתובע לא נותרת ברירה אלא לפנות אל בית הדין ולתבוע את מכירת דירת הצדדים על מנת שהתובע יוכל לשלם את דמי המזונות אשר נפסקו לו ואת הוצאות הקטינים בעת שהותם אצלו.

**תביעת הגירושין:**

1. מפאת כבודה של הנתבעת אם ילדיו של התובע ימנע התובע מלפרט את העילות אשר לדעתו מחייבות את הנתבעת בקבלת גט פיטורין אך אלו יובאו בפני בית הדין במידת הצורך.
2. דיי יהיה לציין כי הנתבעת עזבה את בית המגורים המשותף והצדדים חיים בנפרד החל מחודש אוגוסט 2019.
3. התובע מבקש מאת כבוד בית הדין, לזמן את הנתבעת ולחייבה בקבלת גט פיטורין לאלתר תוך הפסד כתובתה.

**חלוקת רכוש:**

**דירת הצדדים**

1. לצדדים ישנה דירת מגורים אשר בבעלותם ועליה רובצת משכנתא כפי שיפורט לקמן. התובע יבקש כי כבוד בית הדין יקבע כי הצדדים ימכרו את הדירה בשוק החופשי למרבה במחיר ובתמורתה תסולק המשכנתא, והיתרה תחולק בין הצדדים באופן שווה.
2. הצדדים הינם בעלים משותפים של דירה הנמצאת ברח' \_\_\_\_\_\_\_\_\_בעיר אלעד והרשומה בלשכת רישום מקרקעין כגוש \_\_\_\_\_\_חלקה \_\_\_\_\_תת חלקה\_\_\_\_\_\_\_\_.
3. על הדירה רובצת משכנתא לטובת בנק\_\_\_\_\_\_\_\_\_\_\_\_\_\_\_ אשר יתרתה לסילוק בסך\_\_\_\_\_\_\_\_\_. יודגש כי הצדדים אינם מתגוררים בדירה והיא מושכרת בשכירות חופשית לצד ג'.

**נכס מסחרי**

1. התובע רכש משרד במגדל משרדים בעיר רחובות בסך של \_\_\_\_\_\_\_\_\_\_\_\_\_\_, בנייתו של המשרד טרם הושלמה ואין הוא מניב כיום הכנסות. רכישת המשרד נעשתה באמצעות הלוואות רבות שאותן משלם התובע עד לעצם היום הזה.
2. מעבר לתשלום על המשרד עצמו שילם התובע סך של עבור\_\_\_\_\_\_\_\_\_\_\_, וסך של עבור\_\_\_\_\_\_\_\_\_\_\_\_\_\_\_\_\_ וסך של עבור\_\_\_\_\_\_\_\_\_\_\_\_\_\_,
3. כאמור לעיל לצורך מימון רכישת המשרד נטל התובע הלוואות בסך של \_\_\_\_\_\_\_\_\_\_\_\_\_\_\_\_ לפי הפירוט כדלקמן:
4. התובע מבקש כי המשרד ימכר בשוק החופשי למרבה במחיר ולאחר תשלום כלל הלוואות תחולק היתרה ככל ותיוותר כזו.
5. לחלופין מבקש התובע כי המשרד יישאר על שמו בלבד והוא יישא בכל החובות אשר ניטלו לצורך רכישתו.

**זכויות פנסיוניות**

1. הצדדים צברו במהלך חייהם זכויות פנסיוניות רבות והתובע מבקש כי כב' ביה"ד ימנה אקטואר לצורך בדיקת הזכויות של כל אחד מן הצדדים וביצוע איזון משאבים וזכויות ביניהם.

**סיכום:**

**לאור האמור לעיל מתבקש כבוד בית הדין לזמן את הנתבעת לדין ולקבוע כדלקמן:**

* **לקבל גט פיטורין לאלתר מן התובע.**
* **לקבוע כי דירת הצדדים תימכר בשוק החופשי למרבה במחיר.**
* **לקבוע כי הנכס המסחרי ימכר ותמורתו תשמש לצורך כיסוי החובות שניטלו לצורך רכישתו.**
* **למנות אקטואר אשר יגיש חוות דעת בעניין זכויותיהם הפנסיוניות של הצדדים וימליץ על אופן חלוקתם.**

1. מן הדין ומן הצדק להיעתר למבוקש.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**יעקב שטרית, עו"ד וטו"ר**

**ב"כ התובע**