**כתב תביעה להגדלת מזונות קטין**

**בבית המשפט לענייני משפחה תיק # \_\_\_\_\_\_\_\_\_\_**

**ב\_\_\_\_\_\_\_\_\_\_\_\_\_**

בעניין: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_ הקטין**

**הקטין**

בעניין: **שם האם, ת.ז. \_\_\_\_\_\_\_\_\_\_\_\_\_\_\_\_\_\_\_\_**

כתובתה

**ע"י ב"כ עו"ד \_\_\_\_\_\_\_\_\_\_\_\_\_\_\_\_\_**.מ.ר.

כתובת, טלפונים, מייל.

**התובעת**

**נ ג ד**

בעניין: **שם האב, ת.ז. \_\_\_\_\_\_\_\_\_\_\_\_\_\_\_\_\_\_\_**

כתובתו

**הנתבע**

**סוג התביעה ונושאה:** הגדלת מזונות קטין.

**שווי/סכום התביעה:** \_\_\_\_\_\_\_\_\_\_\_ ₪ לחודש מזונות.

**אגרה:**

**קיומה של תביעה בין אותם בעלי דין:**

**הזמנה לדין:**

הואיל והגב' \_\_\_\_\_\_\_\_\_\_\_\_\_\_ , הגישה כתב תביעה זה נגדך אתה מזומן להגיש כתב הגנה בתוך שלושים ימים מיום שהומצאה לך הזמנה זו.

לתשומת לבך, אם לא תגיש כתב הגנה, אזי לפי תקנה 130 לתקנות סדר הדין האזרחי, התשע"ט-2018, תהיה לתובעת הזכות לקבל פסק דין שלא בפניך.

**תמצית הטענות:**

# ענינו של הליך זה בתביעה להגדלת מזונות של הקטין \_\_\_\_\_\_\_\_\_\_\_\_\_\_\_ (להלן: "**הקטין**").

# אם הקטין, הגב' \_\_\_\_\_\_\_\_\_\_\_\_\_ (להלן: "**התובעת" ו/או "האם")** נישאה לנתבע כדמו"י ביום \_\_\_\_\_\_\_\_\_\_\_\_\_ מתוך אהבה כנה וכוונה להקים בית ומשפחה בישראל (להלן ייקראו יחד: "**הצדדים**"), ומנישואיהם נולד ביום \_\_\_\_\_\_\_\_\_\_\_\_\_\_\_\_\_ הקטין.

# חודשים ספורים לאחר נישואיהם, נפרדו הצדדים, בעקבות אלימות מצד הנתבע, ובסופו של יום התגרשו זה מזו בשנת 2013. נסיבות גירושי הצדדים, אינן רלוונטיות לענייננו ומכל מקום פורטו בהליכים קודמים שהתנהלו בין הצדדים, ובמסגרת תמ"ש \_\_\_\_\_\_\_\_\_\_\_\_\_\_ .

# ביום \_\_\_\_\_\_\_, ובמסגרת דיון שהתקיים בפני כב' השופטת \_\_\_\_\_\_\_\_\_\_\_\_\_, הגיעו הצדדים להסכמות בתביעת המשמורת ובתביעת המזונות, שקיבלו תוקף של פסק הדין, כדלקמן:

## משמורת הקטין נמסרה לאם, ובמקביל ניתנו סמכויות לעו"ס לקבוע הסדרי ראייה בין הנתבע לקטין;

## במזונות הקטין, ניתן תוקף של פסק דין להחלטה במזונות הזמניים מיום \_\_\_\_\_\_ במסגרתה נקבעו מזונותיו ומדורו של הקטין על סך של 1,910 ש"ח (כאשר 910 ש"ח מהם מקצבת הנכות של הנתבע). עוד נקבע כי הנתבע יישא במחצית מתשלום החינוך וההוצאות הרפואיות החריגות.

## (להלן: "**פסק הדין**")

# העתק פרוט' מיום \_\_\_\_\_\_\_\_\_\_\_\_\_\_ופסק הדין וכן פרוט' מיום \_\_\_\_\_\_\_\_\_\_\_ וההחלטה במזונות הזמניים, מצ"ב מסומן **נספח א'.**

# בפועל, ההוראות שנקבעו בפסק הדין **מעולם לא קוימו על ידי הנתבע**. הנתבע התנער מהקטין, התנגד לכל קשר עמו, והתנכר לו מאז נולד ועד היום. זאת, חרף ניסיונות רבים מצד התובעת, ליצור קשר כלשהו בין הקטין לאביו, וחרף פניות העו"ס לנתבע, שנענו בדרישה לחדול "מלהטריד אותו בעניין" (ועל כך יורחב בפרק הרלוונטי בהמשך).

# גם בפן הכלכלי התכחש הנתבע לקטין. **וחרף הוראות פסק הדין מעולם לא נשא באגורה שחוקה למזונותיו, חינוכו או בריאותו**. המזונות היחידים שהתובעת מקבלת עבור הקטין הם באמצעות תשלומים מהמוסד לביטוח לאומי.

# יצוין כי הנתבע פתח בהליכים שונים לביטול מזונות הקטין. הראשון ב-\_\_\_\_, במסגרת תמ"ש \_\_\_\_\_\_\_\_\_\_­­­­­­­­­­­­­­­­­­­­­­, אשר נמחק בהמלצת בית המשפט הנכבד. השני, ב-\_\_\_\_\_, במסגרת תלה"מ \_\_\_\_\_\_\_\_\_\_\_\_\_\_, התלוי ועומד בפני בית המשפט הנכבד.

# כפי שיוכח בתביעה זו, לא זו בלבד שאין להפחית ממזונות הקטין – שבהם גם כך הנתבע אינו נושא ישירות – יש להעלותם משמעותית, בשים לב לקיומו של שינוי נסיבות מובהק בין מתן פסק הדין למצב דהיום, בארבעה מישורים. כמפורט להלן:

## **הוצאות הקטין עלו**. עת ניתן פסק הדין היה הקטין בן \_\_ חודשים, מאז חלפו כ-\_\_ שנים, הקטין גדל וכך גם הוצאותיו. **בנוסף, נוסף חיוב במדור והוצאותיו**. פסק הדין ניתן עת התובעת והקטין התגוררו בבית הורי התובעת, ולא חל על התובעת חיוב במדור. בשנים האחרונות שוכרת התובעת דירה ונושאת במלוא הוצאות המדור לבדה.

## **הנתבע אינו נושא במזונות ובמחציות כלל ומעולם לא נשא**. בצד מזונות הקטין, נקבע כי הנתבע יישא במחצית מהוצאות הבריאות החריגות והחינוך (עד כיתה ה'), עבור הקטין. דא עקא, שהנתבע מעולם לא נשא בחלקו בהוצאות אלה ובמזונות בכלל. בעוד שאת המזונות מקבלת התובעת דרך הביטוח הלאומי, בכל ההוצאות לבריאותו וחינוכו של הקטין נושאת היא לבדה ללא השתתפות. כך שהגיעה העת לקבוע סכום גלובלי שישקף גם הוצאות אלה.

## **התובע מתכחש לקטין, הסדרי ראייה בין הקטין לנתבע אינם מתקיימים**. מזונות הקטין נקבעו בשים לב לקיומם של הסדרי שהות בין הקטין, שלו היו מתקיימים היו מסייעים לתובעת לשאת בנטל הגידול והטיפול בקטין. בפועל הנתבע מתנכר לקטין ולא מכיר בו, כך שמלוא הנטל מוטל על התובעת כהורה יחידני. נטל זה יש לכמת בכסף.

## **מצבה הכלכלי של התובע הורע, ומצבו הכלכלי של הנתבע השתפר**. ע"פ השוואת הנתונים שהוצגו ע"י הנתבע בהליך הקודם שבסופו ניתן פסק הדין לבין ההליך הנוכחי, עולה כי מצבו הכלכלי של הנתבע השתפר עשרות מונים, בעוד מצבה הכלכלי של התובעת הורע. וגם עובדה זו תומכת בתביעה זו להגדלת מזונות הקטין.

**פירוט הטענות:**

**א. הוצאות הקטין עלו ונוסף חיוב במדור והוצאותיו:**

# עת ניתן פסק הדין היה הקטין בן 7 חודשים. נכון לכתיבת שורות אלה הקטין בן 8 שנים, והוצאותיו גבוהות פי כמה בהשוואה להוצאותיו ערב פסק הדין, כאשר כאמור לתובעת נוספו הוצאות מדור ושכירות שלא חלו בעת מתן פסק הדין. ודוק:

# דמי המזונות שנקבעו בפסק הדין הועמדו על סך 1,910 ש"ח, כאשר מתוכם, הוסכם ונקבע, סך של 910 ש"ח, ישולם מתוך קצבת התלויים של הנתבע. דמי המזונות שהוסכמו, נקבעו על הצד הנמוך בהתחשב בכך שלא היו לתובעת הוצאות מדור. וכך מתוך פסק הדין:

# ...........................

# מזה מס' שנים שהתובעת שוכרת דירה עבורה ועבור הקטין, ומלוא הוצאות המדור והכלכלה עליה. בצד זה, הוצאות הקטין עלו, הוא מזמן אינו פעוט בן שבעה חודשים, אלא איש קטן, שנדרש לתחלופת ביגוד, הנעלה, היגיינה, חוגים, דמי כיס ועוד. כמפורט להלן:

**הוצאותיו החודשיות של הקטין:**

כלכלה 700 ש"ח

ביגוד והנעלה 300 ש"ח

ביטוח בריאות 80 ש"ח

מוצרי היגיינה 100 ש"ח

שונות 200 ש"ח

חינוך (כולל הזנה) 250 ש"ח (50%)

חוג 150 ₪ (50%)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

סה"כ 1,780 ש"ח

**הוצאות המדור ואחזקתו :**

דמי שכירות (כולל ארנונה ומים) 870 ש"ח (לאחר קבלת סיוע ע"ס 1,130 ש"ח)

חשמל 200 ש"ח

גז 60 ש"ח

פלאפון 30 ש"ח

אחזקת בית 1,000 ש"ח

הוצאות רכב 1,200 ש"ח

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

סה"כ 3,360 ש"ח

חלקו של הקטין 33% 1,108 ש"ח

העתק אישורים ואסמכתאות מצ"ב מסומנים **נספח ב'**.

# חישוב הוצאותיו של הקטין למזונותיו ומדורו עומד על סך 2,888 ש"ח לחודש, כך שמן הראוי לעדכן את סכום המזונות שישקף את חלקו של הקטין בהוצאות המדור ובהוצאותיו.

**ב. הנתבע אינו נושא במזונות ואינו נושא במחציות:**

# בפסק הדין ובהחלטה למזונות זמניים, נקבע כי לצד דמי המזונות יישא הנתבע במחצית מהוצאות הרפואיות החריגות של הקטין, ומחצית מהוצאות חינוכו של הקטין עד להגיעו לכיתה ה'.

# בפועל, התובע מתכחש לקטין כלכלית ורגשית. **חרף הוראות פסק הדין מעולם לא הוציא מכיסו אגורה לטובת הקטין, לא נשא בחוב המזונות שהצטבר (הגם ובהמ"ש הנכבד הואיל לפרוס את החוב ל-5 תשלומים) לא נשא בתשלום המזונות השוטף למזונותיו, ולא נשא מעולם במחצית מהוצאות חינוכו או בריאותו של הקטין**. המזונות היחידים שהקטין מקבל הם באמצעות תשלומים מהמוסד לביטוח לאומי, המנכים לנתבע את קצבת הנכות, על כורחו של הנתבע.

# בנוסף נוכח הנתק המוחלט שקיים בין הנתבע לקטין, והעובדה שתוכח בפרק הבא ולהלן, שהנתבע מתכחש לבנו ומתנער מגידולו באופן קבוע מאז היותו פעוט, מלוא הטיפול, הגידול וההוצאות של הקטין, מוטלים לפתחה של התובעת, המתפקדת כהורה יחידני לקטין. ולעובדה זו ראוי שיינתן ביטוי כלכלי המשקף את נטל הגידול והטיפול - הכרוך גם בנטל כלכלי עצום.

**ג. הנתבע מתנכר לקטין ומתכחש לו, ומלוא נטל הגידול מוטל על התובעת:**

# בד בבד עם קביעת מזונות הקטין בפסק הדין, נקבע ש"הסדרי הראייה יהיו על פי החלטת פקידת סעד". זאת, במטרה שבין הקטין לנתבע יתקיימו הסדרי ראייה, אשר לבד מהקשר שבין הנתבע לקטין, יקלו על נטל הגידול המוחלט שבו נשאה ונושאת התובעת.

# וברם, בפועל, **הסדרי ראייה מעולם לא התקיימו. מאז נולד הקטין, הנתבע מתנכר לו, מסרב לכל קשר עימו, ומעולם לא עשה ניסיון להיפגש עמו**, פרט לפעם אחת כשהקטין היה בן חודשים ספורים. בנוסף, הנתבע נמנע מלשתף פעולה על העובדות הסוציאליות שמונו, ואף ציין באופן ברור שאינו משתמע לשתי פנים כי **אינו מכיר בקטין**. זאת, חרף רצונה של התובעת בקשר ביניהם. וכך:

# **בתסקיר מיום \_\_\_\_\_\_\_\_\_\_\_\_\_\_\_, צוין כי האם מעוניינת שלקטין יהיה קשר עם אביו. באשר לאב צוין כי הלה "לא מוכן להכיר בילד" , אין כל קשר ביניהם והאב "אינו מביע רצון כלשהו לקשר עם הבן".** בתסקיר צוין כי נעשו מס' שיחות עם האב, אשר בכולן חזר על האב על סירובו להכיר בילד, ואף ביקש שהעו"ס תחדל מ"להטריד אותו"... לסיכום התסקיר צוין כי בהיעדר שיתוף פעולה מצד האב, לא ניתן לסייע בחידוש הקשר בין האב לקטין.

# העתק התסקיר מיום \_\_\_\_\_\_\_\_\_\_\_\_\_ מצ"ב מסומן **נספח ג'.**

# יתר הפניות שנעשו לתובע מטעם העובדות הסוציאליות לא נענו. הנתבע סירב ליצור קשר, סירב להגיע לפגישות, ובעיקר סירב לכל קשר עם הקטין.

# כך למשל בתסקיר מיום \_\_\_\_\_\_\_\_\_\_\_\_\_ שניתן במסגרת תלה"מ \_\_\_\_\_\_\_\_\_\_\_\_\_\_\_\_, ציינה העו"ס כי אינה מצליחה לאתר את האב, חרף ניסיונות רבים שנעשו על ידה, ולא הייתה שום פנייה מצדו לחידוש הקשר בינו לבין הקטין (הגם ובפסק הדין ניתנו לעו"ס סמכויות לקבוע הסדרי ראייה בין האב לקטין). וכך מתוך סיכום התסקיר מיום \_\_\_\_\_\_\_\_\_\_\_\_\_\_\_\_:

# ..........................

# העתק התסקיר מיום \_\_\_\_\_\_\_\_\_\_\_\_, מצ"ב מסומן **נספח ד'.**

# בנסיבות אלו, שאין מובהקות מהן, ניתן לקבוע שניים. האחד, העדר הקשר בין הקטין לנתבע, נעוץ בנתבע ובסירובו לקיים קשר עם הקטין, כאשר לכך יש להוסיף את תביעותיו של הנתבע לביטול מזונות הקטין, שהינן ראיה נוספת המעידה על חוסר האכפתיות הבוטה של הנתבע בבנו. שנית, התובעת נושאת לבדה בנטל הגידול והטיפול בקטין ב-100% מהזמן, ולעובדה זו ראוי שיינתן ביטוי כלכלי בהגדלת המזונות שנפסקו.

**ד. מצבה הכלכלי של התובעת הורע בעוד מצבו הכלכלי של הנתבע השתפר:**

# נכון למתן פסק הדין, התגוררו התובעת והקטין בבית הורי התובעת, והיו סמוכים לשולחנם. כך שלא היו לתובעת הוצאות מדור כלשהן. בנוסף, הכנסות התובעת עמדו דאז על סך \_\_\_\_\_\_\_\_\_.

# כיום, התובעת והקטין מתגוררים \_\_\_\_\_\_\_\_\_\_\_\_\_\_\_\_\_, והתובעת נושאת בדמי שכירות ובהוצאות מדור לבדה.

# לפרנסתה עובדת התובעת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. ממוצע משכורתה עומד על **\_\_\_\_\_\_\_\_\_\_\_ ש"ח לחודש בלבד**, כמפורט להלן:

העתק תלושי משכורת ל-12 חודשים אחרונים, מצ"ב מסומנים **נספח ה**.

# בצד הכנסתה הנמוכה של התובעת, לתובעת יש הוצאות מדור והוצאות מחיה רבות, המוטלות עליה כאם יחידנית לקטין, הכוללות ביגוד, הנעלה, הוצאות מדור, חינוך, אוכל, כלכלה, הוצאות רכב, ביטוחים - אשר סכומם כפול ומשולש מהכנסתה החודשית.

# מצבה הכלכלי העגום של התובעת מאלץ אותה להידרש לנדבות של בני משפחתה, שמידי פעם מפרישים לה מעשר של 100-200 ש"ח, לצורכי מחייה בסיסיים.

העתק דפי חשבון בנק לשנה אחרונה, מצ"ב מסומנים **נספח ו'.**

העתק אסמכתא על היעדר חסכונות ופיקדונות, מצ"ב מסומן **נספח ז'.**

העתק רישיון רכב, מסמכי הלוואה שנלקחה על הרכב, ואישור שעבוד הרכב לחברת אלבר, מצ"ב מסומן **נספח ח'.**

# לעומת ההתדרדרות במצבה הכלכלי של התובעת מאז פסק הדין, מצבו הכלכלי של הנתבע הוטב. השוואת מצבו הכלכלי של הנתבע ערב מתן פסק הדין לתקופה דהיום, מלמדת כי מצבו הכלכלי השתפר, בהשוואה למצבו הכלכלי בזמן פסק הדין. וזאת, יש להדגיש, ע"פ גרסאותיו שלו! ודוק:

# בכתב ההגנה שהוגש ע"י הנתבע ביום 23.04.13, ובמסגרת ההליך שבסופו ניתן פסק הדין (להלן: "כתב הגנת הנתבע"), ציין האחרון כי הוא משתכר מקצבת נכות העומדת על סך \_\_\_\_\_\_\_\_\_\_\_\_\_\_ ש"ח לחודש, וכי אינו עובד. וכך מתוך סעיף 19 לכתב הגנתו:

# ---------------------------

# באשר להוצאותיו צוין הנתבע כי הוא מתגורר בבית הוריו ומשתתף באופן יחסי בהוצאות המדור, העומדים על סך \_\_\_\_\_\_\_\_\_\_ש"ח, ובנוסף קיימים לו חובות על סך כולל של \_\_\_\_\_\_\_\_\_\_\_\_ ש"ח. עוד טען הנתבע כי לכיסוי חובותיו השוטפים הוא נושא בהחזר ע"ס \_\_\_\_\_\_ ש"ח לחודש (ר' סעיפים 19-25 לכתב ההגנה של הנתבע).

# היינו, לשיטת הנתבע, ע"פ כתב הגנתו, לאחר קיזוז חובותיו והוצאות מדורו מקצבת הנכות, נותרה לו הכנסה פנויה בגובה \_\_\_\_\_ ש"ח לחודש.

# העתק כתב ההגנה של הנתבע לתביעת המזונות בהליך קודם (ללא נספחיו), מצ"ב מסומן **נספח ט'.**

# להבדיל, עיון בתביעת הנתבע שהוגשה ב-\_\_\_\_\_\_\_\_\_\_ לביטול מזונות הקטין, במסגרת תלה"מ \_\_\_\_\_\_\_\_\_\_\_\_\_\_\_\_\_\_\_\_\_ (להלן: "**תביעת הנתבע**"), מעלה כי מצבו הכלכלי של הנתבע השתפר פלאים. **קצבת הנכות עלתה משמעותית.** **בשונה מבעבר, אין לו חבות כלשהם, ואין לו הוצאות מדור!** ודוק:

# בסעיף \_\_\_ לתביעת הנתבע, ציין הנתבע כי הוא **משתכר מקצבת נכות סך של \_\_\_\_\_\_\_\_\_\_\_ ש"ח**, פרט לכך הנתבע לא ציין שיש לו חובות כלשהם, ולא ציין שיש לו הוצאות מדור במגוריו אצל הוריו (ר' סעיף \_\_\_ לתביעה).

# כך שבעוד נכון למתן פסק הדין במזונות, הכנסתו של הנתבע הסתכמה ב- \_\_\_ש"ח לחודש (לשיטתו), לאחר תשלום חובות והוצאות מחייה - **כעת הכנסת הנתבע כפולה, ואין לו הוצאות מדור**.

# למען הסר ספק יצוין כי הנתבע חולה \_\_\_\_\_\_\_\_\_\_\_\_\_. בשנת \_\_\_\_\_\_\_\_\_\_\_ הוכר כבעל \_\_\_\_ נכות, ובשנת \_\_\_\_\_הוכר כבעל \_\_\_\_\_\_\_\_\_\_ נכות מהמל"ל, כמפורט להלן:

# ....................

# מחלת הנתבע, כמפורט דלעיל, הובאה בחשבון במסגרת החלטת בית המשפט הנכבד בהליך הקודם ושכוללה בפסיקת המזונות. וכך מתוך ההחלטה במזונות הזמניים (שלימים הפכה למזונות קבועים בפסק הדין) :

# ..............................

# לצד זה, טרם נישואיי הצדדים ובמהלכם, עבד הנתבע למחייתו והשתכר. בכתב הגנתו בהליך הקודם, אף הודה שעבד במשחטה (סעיף \_\_ לכתב הגנת הנתבע), בזמן ששיעור נכותו עמד על \_\_\_\_ בכל הכבוד, מחלת \_\_\_\_\_\_\_\_\_\_\_\_\_\_, אינה מונעת מהחולים בה לעבוד, והנתבע אינו שונה במאום.

# יתרה מכך, **ע"פ פסיקה ענפה, קיומה של קצבת נכות המשלמת לנתבע, אינה שוללת פסיקת מזונות**, וגם כשהוכח שלאב נכות תפקודית ורפואית (גם בשיעור של 100% נכות), חייבו שופטי המשפחה אבות נכים בתשלום מזונות ילדיהם, בסך של אלפי שקלים בחודש.[[1]](#footnote-1)

**לסיכום:**

# אשר על כן, יתבקש כב' בית המשפט הנכבד להזמין את הנתבע לדין ולחייבו כדלקמן :

## לחייב את הנתבע לשאת במזונות ומדור הקטין בסך שלא יפחת מ- 2,888 ש"ח לחודש.

## לקבוע כי דמי המזונות ישולמו עד הגיע הקטין לגיל 18 או עד לסיום לימודיו התיכוניים – המועד המאוחר מבין במועדים, וכן לפסוק כי הנתבע ישלם 1/3 מסך המזונות במהלך שירותו הסדיר של הקטין ו/או עד להגיעו לגיל 21 לפי המאוחר.

## לחייב הנתבע לשאת במחצית מהוצאות חריגות של הקטין, לרבות חינוך, חוגים, שיעורים פרטיים, קייטנה, חוגים, לימודי נהיגה ולימודי פסיכומטרי, לכשידרשו.

## לחייב את הנתבע לשאת במחצית ההוצאות הרפואיות החריגות של הקטין אשר אינן מכוסות ע"י הביטוח הרפואי לרבות טיפולי שיניים וטיפולים פסיכולוגיים, משקפיים ועדשות מגע.

## לקבוע ריבית והצמדה על כל סכום מזונות שלא ישולם במועדו.

## לחייב את הנתבע בהוצאות משפט ושכ"ט עו"ד בצירוף מע"מ.

\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_, עו"ד

ב"כ התובעת

1. תמ"ש (ת"א) 56702-04 א**.א נ' י.ו.א**. (פורסם בנבו. ניתן ביום 25.06.06); תמ"ש (קר') 2440-05 נ**.ח. נ' נ.ז.** (פורסם בנבו. ניתן ביום 28.06.06). [↑](#footnote-ref-1)