**בבית הדין הרבני האיזורי מס' תיק:**

**בתל אביב**

**התובע : \_\_\_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_**

ע"י ב"כ עו"ד יעקב שטרית

מרח' תוצרת הארץ 3 ב.ס.ר סיטי מגדל Y קומה 16, פתח תקווה

טל': 03-9107171 פקס: 153-54-9102171

דוא"ל: [shai4807@gmail.com](mailto:shai4807@gmail.com)

**נ – ג – ד**

**הנתבעת: \_\_\_\_\_\_\_\_\_ ת.ז. \_\_\_\_\_\_\_\_\_\_**

מרח' \_\_\_\_\_\_\_\_\_\_\_\_\_

**כתב תביעת גירושין וכרוך לה משמורת קטינים**

**וחלוקת רכוש**

**מהות התביעה**: **תביעת גירושין – וכרוך לה משמורת קטינים, הסדרי שהות, חינוך קטינים, וחלוקת רכוש.**

**הצדדים לתביעה:**

1. הצדדים הינם בני זוג יהודים אשר נישאו זל"ז כדמו"י ביום 18.10.2009
2. מנישואים אלו נולדו לצדדים ארבעה קטינים כדלהלן:

**איתי ת.ז. \_\_\_\_\_\_\_\_\_\_ ת.ל. \_\_\_\_\_\_\_\_\_\_(בן 11.5)**

**אדל ת.ז. \_\_\_\_\_\_\_\_\_\_ ת.ל. \_\_\_\_\_\_\_\_\_\_ (בת 8.5)**

**יהונתן ת.ז. \_\_\_\_\_\_\_\_\_\_ ת.ל. \_\_\_\_\_\_\_\_\_\_(בן 7)**

**ליבי ת.ז. \_\_\_\_\_\_\_\_\_\_ ת.ל. \_\_\_\_\_\_\_\_\_\_\_\_ (בת 3.5)**

**(להלן: "הקטינים")**

1. חייהם של בני הזוג ידעו עליות ומורדות וכבר לפני שנה עזב התובע את הדירה ששכרו הצדדים וגם הנתבעת יחד עם הקטינים עזבה לדירה אחרת.
2. יצויין כי הנתבעת הגישה נגד התובע תביעת מזונות בבית המשפט לענייני משפחה תל אביב. (תלה"מ 51758-02-22).
3. במסגרת תביעת המזונות אשר הוגשה על ידי הנתבעת לבית המשפט לענייני משפחה וכהחלטה זמנית נקבע כי על התובע לשלם לנתבעת סך של 7,000 ₪ (!!!) בכל חודש כדמי מזונות מדור והוצאותיו, עבור הקטינים **ובנוסף** מחצית מהוצאות החינוך והוצאות חריגות.

**תביעת הגירושין:**

1. מפאת כבודה של הנתבעת אם ילדיו של התובע ימנע התובע מלפרט את העילות אשר לדעתו מחייבות את הנתבעת בקבלת גט פיטורין אך אלו יובאו בפני בית הדין במידת הצורך והתובע שומר על זכותו לפרט את עילות הגירושין בהרחבה.
2. די יהיה לציין כי הצדדים חיים בנפרד החל מחודש יוני 2021.
3. התובע מבקש מאת כבוד בית הדין, לזמן את הנתבעת ולחייבה בקבלת גט פיטורין לאלתר תוך הפסד כתובתה.

**משמורת והסדרי שהות וחינוכם של הקטינים:**

1. כאמור לעיל לצדדים ישנם ארבעה ילדים קטינים ובינם לבין התובע ישנו קשר מיוחד וטוב.
2. למרבה הצער מאז פרידת הצדדים הנתבעת עושה בילדים כבשלה ונוהגת בהם כאילו היו רכושה הפרטי ומאפשרת לתובע לראות את הקטינים אך ורק בהתאם לרצונה ולנוחיותה.
3. הנתבעת לא מהססת למנוע מן התובע לראות את הקטינים אם חלילה התובע לא מעביר לה את דמי המזונות בזמן או בגלל כל סיבה אחרת.
4. כיום התובע פוגש את הקטינים אחת לשבוע למשך מספר שעות והוא שוהה עימם בכל שבת רביעית החל מיום שישי ועד צאת שבת.
5. התובע חפץ כי הקטינים ישהו עימו ביום שני החל מן השעה 16:00 ועד השעה 20:00 וביום רביעי בשבוע החל מן השעה ועד למחרת עת ישיב התובע את הקטינים למקומות החינוך שלהם.
6. עוד ובנוסף חפץ התובע כי הקטינים ישהו עימו (בשלב זה) בכל שבת שלישית החל מיום שישי בשעה 14:00 ועד כשעתיים לאחר צאת השבת. **יודגש כי בקשה מפורטת ומורחבת לקביעת הסדרי שהות זמניים מוגשת בד בבד עם הגשת תביעה זו.**
7. עוד ובנוסף מתבקש כב' ביה"ד לקבוע כי התובע והנתבעת הינם האפוטרופסים הטבעיים של הקטינים וכל החלטה הנוגעת לבריאותם ו/או מקום חינוכם של הקטינים תעשה בהסכמת שני ההורים וככל ותעורר מחלוקת הרי שכב' ביה"ד יכריע.

**חלוקת רכוש:**

**דירת הצדדים**

1. לצדדים ישנה דירת מגורים אשר בבעלותם ועליה רובצת משכנתא כפי שיפורט לקמן. התובע יבקש כי כבוד בית הדין יקבע כי הצדדים ימכרו את הדירה בשוק החופשי למרבה במחיר ובתמורתה תסולק המשכנתא, והיתרה תחולק בין הצדדים באופן שווה.
2. הצדדים הינם בעלים משותפים של דירה הנמצאת ברח' המהר"ל 29 דירה 6 באר שבע.
3. על הדירה רובצת משכנתא לטובת בנק דיסקונט אשר יתרתה לסילוק נכון למועד הגשת התביעה הינה בסך 557,000 ₪. התשלום החודשי בגין משכנתא זו הוא בסך 3,000 ₪. יודגש כי הצדדים אינם מתגוררים בדירה והיא מושכרת בשכירות חופשית לצד ג' בסך של 3,650 ₪.

**חובות משותפים**

1. לצדדים ישנם חובות משותפים (חוץ מחוב המשכנתא) בסך של 35,000 ₪ שנלקח מדודו של התובע מר שמעון בן חמו. ההלוואה המקורית הייתה בסך של 100,000 ₪ ששימשו לצורך רכישת הדירה והצדדים החזירו יחדיו עד להיום 65,000 ₪. הצדדים שניהם אמורים להשיב את החוב האמור לעיל.

**סיכום:**

**לאור האמור לעיל מתבקש כבוד בית הדין לזמן את הנתבעת לדין ולקבוע כדלקמן:**

* **לקבל גט פיטורין לאלתר מן התובע תוך קביעה כי הנתבעת הפסידה כתובתה.**
* **לקבוע את הסדרי השהות של הקטינים עם התובע יהיו כאמור בסעיפים 14-15 לעיל.**
* **לקבוע כי דירת הצדדים תימכר בשוק החופשי למרבה במחיר ותמורתה תחולק בין הצדדים באופן שווה לאחר סילוק המשכנתא.**
* **לקבוע כי החוב המשותף ישולם על ידי שני הצדדים.**

1. מן הדין ומן הצדק להיעתר למבוקש.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**יעקב שטרית, עו"ד וטו"ר**

**ב"כ התובע**