# תיק מס'

# תביעה רכושית

# תאריך הגשה:

**בבית המשפט לענייני משפחה**

**במחוז תל אביב**

**התובעת: \_\_\_\_\_\_**

ע"י ב"כ עו"ד \_\_\_\_\_\_\_\_\_\_\_\_\_\_

מרח' \_\_\_\_\_\_\_\_\_\_\_\_\_\_\_\_\_\_\_\_\_

טל' 03-00000000 פקס' 03-000000000

נגד

**הנתבע: \_\_\_\_\_\_**

מרח'

טל'

**סוג התביעה: איזון משאבים, פירוק שיתוף בבית המגורים, נכסי קריירה,**

**סעדים לפי חוק יחסי ממון וחלוקה לרבות לפי ס' 8 לחוק יחסי ממון.**

**סעד מבוקש: איזון משאבים ברכוש המשותף, זכויות כספיות ונכסי קריירה, פירוק שיתוף בבית המגורים, חלוקה לפי ס' 8 לחוק יחסי ממון, סעדים לשמירת זכויות.**

האגרה:

הליכים נוספים: **תיק י"ס מס'** \_\_\_\_\_\_\_\_\_\_\_\_\_\_ **שנסגר**

הזמנה לדין:

הואיל וגב' \_\_\_\_\_\_\_\_\_\_\_\_\_\_

הגיש/ה כתב תביעה זה נגדך, את/ה מוזמן/נת להגיש כתב הגנה בתוך שלושים ימים מיום שהומצאה לך הזמנה זו.

לתשומת לבך, אם לא תגיש/י כתב הגנה, אזי לפי תקנה 130 לתקנות סדר הדין האזרחי, התשע"ט-2018, תהיה לתובע/ת הזכות לקבל פסק דין שלא בפניך.

**תמצית טענות**

**תביעה זו מוגשת בלית ברירה נוכח התנהגותו המנוכרת והכוחנית של הנתבע והאלימות הכלכלית הקשה בה נוקט כנגד אשתו וילדיו, התנהלות אשר הפכה את החיים בבית הצדדים לבלתי נסבלים.**

**כל ניסיונותיה של התובעת להידבר עם הנתבע ולנסות לפתור את המחלוקות בדרכי שלום עלו בתוהו. הנתבע אך הקצין את הטרור הנפשי והכלכלי שמטיל עליה ועל הקטינים, הקצין את ניכורו כלפיה, ומתנהל כאויב מבית פשוטו כמשמעו.**

**התנהגותו זו של הנתבע, כופה על התובעת והקטינים חיים בלתי נסבלים, קל וחומר נוכח גילם הרך של הקטינים וצרכיהם המיוחדים.**

**הנתבע מפעיל אלימות כלכלית בלתי נסבלת על התובעת, ששיאה הגבלת החשבון המשותף בחודש 9/20, ביטול הוראות הקבע וכרטיסי האשראי והפסקת העברת כספים לטובת מימון צרכי האישה והקטינים.**

**מאז ועד היום הצדדים מתנהלים בחשבונות בנק נפרדים, התובעת אשר בקושי משתכרת (עובדת רק כחודשיים ומשתכרת משכורת זעומה) ושכל צרכיה וצרכי הקטינים מומנו לאורך כל החיים המשותפים ממשכורתו הגבוהה של הנתבע, מוצאת עצמה חיה "מהיד לפה" ומנסה בקושי רב לממן את צרכיה וצרכי הקטינים ואלמלא עזרה כספית מהוריה כבר הייתה "רעבה ללחם".**

**לתובעת התברר כי הנתבע הבריח כספים משותפים רבים במהלך הנישואין, לרבות העברות כספיות להוריו, פתיחת חשבון בנק ע"ש אימו והעברת כספים באופן שוטף לחשבון זה ועוד.**

**הנתבע הסתיר מעיני התובעת את התנהלותו הכלכלית עם הוריו, הסתיר כספים משותפים, התנהל כרווק נטול מחויבויות ומנגד כפה עליה משטר כלכלי בלתי נסבל אך על מנת לקצץ ידיה ולמנוע ממנה התנהלות כלכלית שוטפת.**

**לאחר שהנתבע חסם את החשבון המשותף, הוא פעל להוצאת התובעת מהחשבון, אילץ אותה לחזור להתנהל מחשבון על שמה בלבד והמשיך להתנהל לבדו מהחשבון שהיה בעבר משותף כשהוא מעביר לה תקציב חודשי של 1,000 ₪ בלבד, מתנה סיפוק צרכי הבית והקטינים בתנאים ופוגע בצרכיה וצרכי הקטינים.**

**בלב התובעת חשש כבד כי הנתבע הבריח כספים משותפים רבים בסיוע משפחתו וצדדי ג' נוספים.**

**התובע מסתיר את היקף משכורתו, מסרב להציג תלושי שכר על אף שמשתכר עשרות אלפי שקלים בחודש בעבודתו כמהנדס מכונות באינטל, מחזיק במניות החברה, צובר זכויות וכספים, ומנגד על התובעת גזר חיי דלות תוך שגוזל ממנה זכויותיה ברכוש בכספים ובזכויות שנצברו במהלך החיים המשותפים.**

**הנתבע החל טוען כי חייב להוריו כספים שלווה מהם ואף הגדיל לעשות כשהעביר להם סך של** \_\_\_\_\_\_\_\_\_\_ **מכספי הצדדים וזאת ללא ידיעת התובעת ומאחורי גבה. נראה כי הנתבע מבקש לטעון לחובות- שלא היו ולא נבראו- על מנת לגזול מהתובעת זכויותיה ברכוש המשותף - כספים וזכויות כספיות שהוברחו על ידו.**

**בתקופה האחרונה מירר הנתבע את חיי התובעת עד כדי מצב בו הלחץ, הסטרס והטרור הכלכלי והנפשי שהטיל עליה גרם להתפרצות מחלת הפיברומיאלגיה בגופה והכל בשל התנהגותו אליה. התובעת מטופלת תרופתית ומצויה במעקב אצל רופאים מומחים.**

**בנסיבות אלה ועל מנת לשמור על זכויותיה הרכושיות של התובעת, ולמנוע מהנתבע להמשיך לגזול זכויותיה הרכושיות - מוגשת תביעה זו .**

**ולגופם של דברים**

1. התובעת (להלן גם: "**האם**") והנתבע (להלן גם "**האב**") נישאו זל"ז כדמו"י ביום \_\_\_\_\_\_\_\_\_\_
2. לצדדים 2 ילדים משותפים מקטני קטינים:

\_\_\_\_\_\_\_\_\_\_

\_\_\_\_\_\_\_\_\_\_

1. התובעת נישאה לנתבע מתוך אהבה ורצון להקים בית ומשפחה המבוססת על חום, נתינה, אהבה, מסירות וערכי קדושת המשפחה.
2. רק לאחר הנישואין נחשפה התובעת להתנהגויות חריגות אצל הנתבע בכל הנוגע לרצונו האובססיבי לשלוט בתובעת שליטה כלכלית מוחלטת.
3. הנתבע אט אט החל להשליט אווירה של טרור כלכלי על התובעת והחל לייצר מריבות וויכוחים בלתי פוסקים סביב הוצאות הבית והקטינים.
4. כל ויכוח עם הנתבע היה מלווה בצעקות ו"ברוגזים" של ימים ארוכים בהם היה "מעניש" את התובעת ולא מדבר איתה.
5. הנתבע היה צועק, רב ומתווכח עם התובעת לאוזני הקטינים על אף שידע את ההשלכות הקשות של הצעקות, המריבות והאווירה המתוחה בבית על הקטינים בכלל ועל נפשו של הקטין עומרי בפרט אשר סובל מאוטיזם וסובל מאווירה שכזו בבית הצדדים.
6. הקטין XXX אובחן כסובל מאוטיזם עת היה כבן 3 שנים והינו בעל צרכים מיוחדים.
7. XXX סובל מחרדות, התקפי זעם התנהגות אובססיבית והוא זקוק לטיפולים רבים: פסיכולוגית , מרפאה בעיסוק, מרפא בעזרת אומנות , קלינאית תקשורת וכו'.
8. הקטינה XXX סובלת מקשיי דיבור ותקשורת ועוברת בתקופה זו אבחונים נוכח איחור התפתחותי שפתי ותקשורתי. XXX זקוקה לטיפולים אצל קלינאית תקשורת ומרפא בעיסוק. הטיפולים מתעכבים מאחר ואין תורים בקופת החולים והנתבע מסרב לממן טיפולים פרטיים.
9. הקטין XXX נולד ביום XXX והצדדים הסכימו כי התובעת לא תעבוד ותקדיש את עיתותיה לגידול הקטין וטיפוח הבית והמשפחה, זאת לאור הכנסותיו הגבוהות של הנתבע ורצונו להתמקד ולהקדיש את משאביו בעבודתו ובקידומו האישי בחברת "אינטל" שם הוא עובד.
10. לא חלפה תקופה ארוכה והתובעת התעברה שוב וביום XXX נולדה בתם של הצדדים XXX.
11. הצדדים החליטו יחדיו כי התובעת תמשיך להיות עם הקטינים ולגדל אותם, לכל הפחות עד הגיע כל אחד מהם לגיל שנתיים, שכן הנתבע עובד בתפקיד XXX בחברת XXX יוצא מהבית בשעות הבוקר המוקדמות וחוזר בלילה והתובעת היא שנושאת בנטל גידול הקטינים כאשר הקטין הבכור על הרצף האוטיסטי, על כל הכרוך בכך.
12. בשנת הקורונה הקצינה התנהגותו הקרה המנוכרת והשליטה האובססיבית של הנתבע בכל הנוגע להתנהלות הכלכלית.
13. הנתבע החל להטיל טרור כלכלי רגשי ונפשי על התובעת וגם על הקטינים.
14. הנתבע אסר על התובעת להוציא הוצאות שלשיטתו מיותרות, כעס עליה שרוכשת נעלים איכותיות לקטינים ודרש ממנה לרכוש בזול, דרש ממנה להפסיק להאכיל את חתולי הרחוב שהייתה מאכילה משך שנים, דרש ממנה לבקש ממנו אישור להוציא כספים והכל תוך שהוא זועף, צועק ומטיל אימתו בבית הצדדים.
15. שיא הטרור הכלכלי מצדו של הנתבע היה בהגבלת החשבון המשותף, הקפאתו וחסימת כרטיסי האשראי בחודש 9/20 .
16. הנתבע נטל לכיסו את קצבת הביטוח הלאומי של הבן XXX, הוציא את התובעת מהחשבון המשותף, חדל להעביר לה כספים, זולת הקצבה חודשית של 1,000 ₪ שגם היא הופסקה לאחרונה, לא איפשר לה לעשות שימוש בכרטיסי האשראי ובכספים המשותפים, תוך שהיא נאלצת לחיות "מהיד לפה" ולבקש סיוע כספי מהוריה.
17. אולם גם בכך לא די, הנתבע משך כספים באופן חד צדדי מחשבון הבנק המשותף ורוקן את היתרה בחשבון, ואף הגביל את סיסמת הכניסה לצפייה בחשבון באתר האינטרנט.
18. הנתבע מסתיר את חשבונות הבנק שבבעלותו, את ההתנהלות בחשבון המשותף אותו הגביל, העלים כספים משותפים, פתח חשבון בבנק ע"ש אימו אליו הוא מעביר כספים משותפים, מסרב להציג בפני התובעת תלוש שכר שלו וסבור כי יוכל לגזול מהתובעת זכויותיה ברכוש ובזכויות הכספיות המשותפות.
19. כך גם בנוגע להיקף זכויותיו הסוציאליות אותם צבר במהלך שנות עבודתו הרבות בחברת אינטל את היקפם מסתיר מהתובעת.
20. הנתבע משתכר כ- 25,000 ₪ נטו בחודש לרבות זכויות והטבות נוספות.
21. הנתבע רכש בעבר מניות של החברה מתוך כספים משותפים ואף שילם עבור מניות אלה ממשכורתו אולם גם את היקפם ושווים מסתיר מהתובעת.
22. התובעת למדה ועבדה בעבודות מזדמנות במהלך 4 השנים הראשונות לנישואין, ואילו לאחר לידת הילדים החליטו הצדדים שהיא לא תעבוד כלל ותקדיש עצמה לגידול הקטינים. לאחרונה ממש ומזה כחודשיים עובדת כסייעת במעון במשרה חלקית ומשתכרת כ- 3,000 ₪ נטו בחודש.

**מצ"ב תלושי שכר ומסומנים 1.**

1. במהלך 3 השנים האחרונות ועד לחודש אפריל 2021 הוריה של התובעת העבירו לצדדים מדי חודש 2,500 ₪ לצורך תשלום המשכנתא כשההחזר החודשי של המשכנתא עומד על 5,000 ₪ בחודש. עקב קשיים כלכליים של הורי האישה בעקבות משבר הקורונה, הופסקה העברת הכספים.
2. התובעת מסייעת ללא תשלום לאביה בעבודתו מידי פעם בפעם, זאת נוכח מגפת הקורונה אשר פגעה קשות בעסקו.
3. בנסיבות אלה, ונוכח מידורו של הנתבע את התובעת מכלל היקף הזכויות, הכספים והרכוש שנצבר במהלך החיים המשותפים, ונוכח הטרור הכלכלי הבלתי נסבל שכופה עליה, ורצונו לגזול ממנה זכויותיה מוגשת תביעה זו לאיזון משאבים, פירוק שיתוף בבית המגורים, פיצוי בגין פערי השתכרות, נכסי קריירה וחלוקה לא שוויונית לטובת התובעת בגין פערים אלה ע"פ ס' 8 לחוק יחסי ממון.

**בית המגורים**

1. עם נישואיהם עברו הצדדים להתגורר בדירתו של הנתבע בXXX ובחודש XXX עברו להתגורר בדירה שכורה ב XXX.
2. ביום XXX הצדדים רכשו בית מגורים ברחוב XXXXX אשר נרשם ע"ש הצדדים בחלקים שווים, שם הם חיים עד היום.
3. הצדדים רכשו את הבית תמורת 1,930,000 ₪ ולצורך הרכישה נטלו משכנתא בסך של 1,000,000 ₪ כאשר ההחזר החודשי בגינה עומד על 5,000 ₪ בחודש.
4. הורי התובעת העבירו לחשבון המשותף של הצדדים מדי חודש סך של 2,500 ₪ כסיוע לתובעת בתשלום המשכנתא החודשי.
5. בית המגורים הינו נכס משותף, ונוכח המשבר בין הצדדים התובעת עותרת לפירוק שיתוף בבית המגורים, מכירתו בשוק החופשי לכל המרבה במחיר וחלוקתו (לאחר כיסוי המשכנתא והוצאות המכירה) בחלוקה לא שוויונית בין הצדדים, באופן בו התובעת תקבל מתמורתו 80% והנתבע 20% , זאת לאור פערי ההשתכרות בין הצדדים, נכסי הקריירה שצבר הנתבע במהלך הנישואין והברחות הכספים של הנתבע מאחורי גבה של התובעת, וכספי הורי התובעת אשר הועברו לצדדים לצורך תשלום החזרי המשכנתא.

**מיטלטלין בבית המגורים**

1. לצדדים תכולת בית משותף ומיטלטלין רבים.
2. התובעת עותרת לקבלת מלוא המיטלטלין בבית המגורים למעט חפציו האישיים של הנתבע כחלק ממזונות הקטינים ומזונות אישה.

**חשבונות הבנק**

1. טרם הנישואין היה הנתבע בעלים בחשבון בבנק XXX לאחר נישואי הצדדים הנתבע הוסיף את התובעת כבעלים בחשבון והצדדים נהגו בחשבון זה כחשבון משותף אליו הופקדו הכנסותיהם.
2. בחודש 9/20 כפי שפורט לעיל הקפיא הנתבע את החשבון והגביל אותו תוך שהוא מבטל את הוראות הקבע ואת כרטיסי האשראי ומרוקן את החשבון מיתרת הכספים שהייתה בו.
3. הנתבע גרע את התובעת מחשבון הבנק המשותף ונותר להיות בעלים יחיד בו.
4. הנתבע הודיע לתובעת כי פתח חשבון נפרד בבנק XXX ואילו התובעת חזרה לעשות שימוש בחשבון רדום מימי נעוריה.
5. עוד התברר לתובעת כי הנתבע פתח חשבון בנק על שם אימו אליו נהג להעביר כספים מדי חודש מאחורי גבה של התובעת כאשר המדובר בכספים משותפים ולתובעת אין פרטים אודות חשבון זה.
6. בלב התובעת חשש כבד כי הנתבע מחזיק בחשבונות בנק נוספים, על שמו ו/או על שם מי מטעמו או חשבונות בהם הוא מיופה כוח אליהם הבריח כספים נוספים שהינם משותפים.
7. בנסיבות אלה יש לחייב את הנתבע במתן תצהיר גילוי חשבונות, כספים וזכויות תוך פירוט מלא ומדויק של כל חשבונות הבנק שיש בבעלותו או על שמו או על שם מי מטעמו או חשבונות בהם הוא מיופה כח, וליתן צווים לגילוי מסמכים ככל שיידרש.
8. התובעת עותרת לאיזון בכלל חשבונות הבנק בהם החזיק הנתבע במהלך החיים המשותפים, לרבות חיובו להשיב מחצית מהכספים שהבריח לחשבונות הבנק ולצדדי ג'.
9. במהלך שנות הנישואין צברו הצדדים זכויות ורכוש שהיקפם הוסתר על ידי הנתבע.

**זכויות סוציאליות, מניות אופציות וזכויות כספיות מכל מן וסוג**

1. הנתבע צבר במהלך שנות עבודתו בחברת XXXX זכויות סוציאליות וכספיות רבות, לרבות קופות גמל, קרנות השתלמות, ביטוח מנהלים, מניות, אופציות וכיוצ"ב זכויות כספיות.
2. הנתבע מסתיר את היקף הזכויות הסוציאליות שנצברו לטובתו במהלך החיים המשותפים, כאשר מסרב להציג תלוש שכר שלו.
3. בנסיבות אלה התובעת עותרת לפי חוק יחסי ממון ולפי כל חוק ודין לאיזון משאבים בכלל הזכויות הכספיות והזכויות הסוציאליות שצבר הנתבע במהלך החיים המשותפים, לרבות במניות מכל מן וסוג שהוא ובאופציות ובכל זכות כספית מכל מן וסוג שנצברו והועלמו והוברחו על ידי הנתבע אלה הידועים ואלה שיתגלו במהלך ההליכים וחלוקתם בין הצדדים לטובת התובעת תוך שימוש בס' 8 לחוק יחסי ממון נוכח פערי ההשתכרות, נכסי הקריירה והברחות הכספים על ידי הנתבע והכל ע"פ שיקול דעתו של ביהמ"ש הנכבד.
4. לצורך בחינת היקף הזכויות הכספיות, הזכויות הסוציאליות, בחינת הכספים שהוברחו על ידי הנתבע כפי שפורט לעיל התובעת עותרת למינוי רואה חשבון חוקר מומחה מטעם ביהמ"ש למתן חוות דעת בנוגע לחלקה של התובעת בכל הכספים, הזכויות הכספיות, המניות האופציות ובכל זכות כספית מכל מן וסוג שהוא שצבר הנתבע במהלך החיים המשותפים.
5. בנסיבות אלה ונוכח על האמור והמפורט לעיל, התובעת עותרת לאיזון משאבים בכלל הכספים, הזכויות והרכוש המשותף שיתגלה במהלך ההליכים שכן התובעת זכאית לכל הפחות למחצית מכלל הרכוש, הזכויות והכספים המשותפים.

**פיצוי בגין נכסי קריירה ופערי השתכרות**

1. הנתבע עובד כXXX בחברת XXX, בעל קריירה משגשגת ומשתכר כ- 25,000 ₪ נטו בחודש.
2. לנתבע מניות ,אופציות וזכויות כספיות נוספות ממקום עבודתו.
3. הנתבע מסתיר את תלושי שכרו, מסתיר את חוזה העבודה שלו ומבריח כספים ורכוש מהתובעת.
4. במהלך הנישואין הנתבע עבד מבוקר עד ערב, התקדם בסולם הדרגות בעבודתו, פיתח קריירה משגשגת, בעוד התובעת עשתה למרחב הביתי, גידלה את הקטינים, מהם קטין על הרצף האוטיסטי בעל צרכים מיוחדים בן 4 שנים, קטינה בת שנה ו– 10 חודשים ועצרה את התפתחותה האישית והמקצועית לטובת הבית והמשפחה.
5. אין חולק כי במהלך שנות נישואי הצדדים ונוכח העובדה שהאם הקדישה את עצמה לבית ולמשפחה ולגידול הקטינים, היא אפשרה לנתבע לפתח את הקריירה, להקדיש עצמו לקידומו האישי, לגידול בהכנסותיו, ובזכויותיו הכספיות מה שיצר פערי השתכרות בין הצדדים וזיכה את הנתבע בנכסי קריירה שהתובעת זכאית לפיצוי בגינם.
6. אשר על כן ולאור הדין וההלכה הפסוקה, התובעת עותרת למתן פיצוי כספי בתשלום אחד או בתשלומים עיתיים בגין פערי ההשתכרות ונכסי הקריירה שצבר הנתבע כמפורט לעיל.

**רכבים**

1. על שם הנתבע רכב מסוג XXX המצוי בשימושו ונרכש מכספים משותפים.

המדובר ברכב משותף לצדדים והתובעת עותרת לאיזון משאבים ברכב זה באופן בו יימכר בשוק החופשי ותמורתו תחולק בין הצדדים בחלקים שווים, ולחילופין באופן בו הנתבע ישלם לתובעת מחצית משוויו במסגרת איזון המשאבים ע"פ מחירון של לוי יצחק.

1. על שם התובעת רכב מסוג אשר נרכש על ידי הורי התובעת עבורה ועל כן אין לנתבע כל זכות או חלק ברכב זה. התובעת עותרת לפס"ד הצהרתי אשר יקבע כי המדובר ברכב השייך לתובעת ואין לנתבע כל זכות או חלק ברכב זה והוא אינו בר איזון בין הצדדים.
2. מכל האמור והמפורט לעיל יתבקש בית המשפט הנכבד, כדלקמן:
   1. **להזמין את הנתבע לדין.**
   2. **ליתן צו לפירוק שיתוף מידי בבית המגורים ברחוב XXX.**
   3. **להורות על מינוי שמאי מטעם בית המשפט לקביעת שווי הדירה.**
   4. **להורות על מכירת הבית בשוק בחופשי לכל המרבה במחיר כשהוא פנוי מכל אדם וחפץ וחלוקת התמורה בין הצדדים (בניכוי המשכנתא וכל הוצאות המכירה) בין הצדדים באופן בו התובעת תקבל 80% מתמורת הבית והנתבע 20% מתמורת הבית בגין פערי ההשתכרות בין הצדדים, נכסי הקריירה שצבר הנתבע והברחות הכספים על ידו במהלך החיים המשותפים והכל ע"פ ס' 8 לחוק יחסי ממון.**
   5. **למנות את ב"כ הצדדים ככונסי נכסים לצורך ביצוע המכירה.**
   6. **להורות על איזון משאבים ברכוש, בכספים ובכלל הזכויות הכספיות מכל מן וסוג שהוא שצברו הצדדים במהלך הנישואין לרבות בחשבונות הבנק, בזכויות הסוציאליות, במניות באופציות שהיקפם מוסתר על ידי הנתבע, תוך הפעלת ס' 8 לחוק יחסי ממון בין בני זוג, התשל"ג- 1973 נוכח הברחות הכספים מצידו של הנתבע.**
   7. **לצורך ביצוע איזון המשאבים למנות אקטואר חוקר מומחה להגשת חוות דעת לביהמ"ש בעניין איזון המשאבים בין הצדדים.**
   8. **לחייב את הנתבע בפיצוי כספי לטובת התובעת בגין פערי השתכרות ונכסי קריירה שצבר הנתבע במהלך הנישואין.**
   9. **לקבוע כי הרכב הנזכר בסעיף 58 יאוזן בין הצדדים בחלקים שווים .**
   10. **לקבוע כי הרכב הנזכר בסעיף 59 לעיל יוותר לבעלותה של התובעת ולא יהיה בר איזון בין הצדדים.**
   11. **ליתן לתובעת רשות לפיצול סעדים .**
   12. **ליתן לתובעת כל סעד לו שיידרש לשם הגנה על זכויותיה, לרבות במסגרת סעדים זמניים.**
   13. **ליתן צווים לגילוי מסמכים.**
   14. **לחייב את הנתבע בהוצאות משפט, לרבות שכ"ט עו"ד בתוספת מע"מ כדין.**

**\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_**, עו"ד**

**ב"כ התובעת**